Държавен вестник, бр. 77, 2024 г., стр. 67

БРОЙ  77	
Д Ъ Р Ж А В Е Н  В Е С Т Н И К 	
СТР.  67   
(3) Обучението на лицата, които са загубили 
правоспособността си за управление на МПС 
по реда на чл. 157, ал. 4 от ЗДвП, се определя 
от учебната документация по чл. 153, т. 1 от 
ЗДвП.“
§ 14. В чл. 16 се правят следните изменения:
1. В ал. 3 думите „удостоверение за психо­
логическа годност“ се заменят с „трябва да са 
психологически годни“ и се създава изречение 
второ: „Удостоверяването на психологическата 
годност на лицето се извършва автоматично от 
информационната система на Изпълнителна 
агенция „Автомобилна администрация“.“
2. В ал. 4 думите „представят документ за 
завършено най-малко основно образование“ се 
заменят с „подават декларация (приложение 
№ 6а) в учебния център, че отговарят на изиск­
ванията за придобиване на правоспособност за 
управление на МПС за съответната категория, 
определени в учебната документация по чл. 153, 
т. 1 от ЗДвП и в тази наредба“ и се създават 
изречения второ и трето: „Към декларация­
та кандидатите прилагат карта за оценка на 
физическата годност на водач/кандидат за 
придобиване на свидетелство/правоспособност 
за управление на МПС, издадена по реда на 
наредбата по чл. 152а, т. 1 от ЗДвП. Деклара­
цията се съхранява в офиса на учебния център 
по чл. 6а за срок от 2 години.“
§ 15. В чл. 18 се правят следните изменения 
и допълнения:
1. В ал. 1 след думите „в системата по 
чл. 27, ал. 7“ текстът до края на изречението 
се заличава. 
2. В ал. 2: 
а) в изречение първо думите „се издава 
учебен картон“ се заменят със „се извършва 
служебна проверка чрез системата по чл. 27, 
ал. 7 на валидността на предоставените от 
тях документи за самоличност в регистъра на 
българските документи за самоличност, воден 
в Министерството на вътрешните работи“;
б) изречение второ се изменя така: „При 
записване в регистъра на кандидатите се създава 
учебен картон в информационната система по 
чл. 27, ал. 7, който съдържа следните реквизити: 
1. номер на учебния картон, генериран от 
информационната система;
2. име, презиме, фамилия на кандидата;
3. категорията, за която се обучава;
4. таблица за отразяване преподадените 
часове;
5. име и фамилия на преподавателя по 
практика;
6. регистрационни номера на МПС, с които 
ще се провежда обучението;
7. препоръка на преподавателя за явяване 
на изпит или за провеждане на допълнителни 
учебни часове на кандидата; 
8. информация за проведени допълнителни 
учебни часове.“
3. Създават се ал. 3 – 5:
„(3) Регистърът по ал. 1 съдържа:
1. пореден номер на записване и дата;
2. име, презиме и фамилия на кандидата;
3. ЕГН/ЛНЧ;
4. категорията, за която се обучава;
5. номер на групата или индивидуално 
обучение;
6. начало на обучението;
7. данни за преподавателите, които ще 
проведат теоретичното и/или практическото 
обучение;
8. информация за проведеното обучение;
9. забележка – информация за притежавани 
категории; учебния план; преминато теоре­
тично и/или практическо обучение в друг 
учебен център (наименование, разрешение №).
(4) Кандидатите се записват от техническия 
сътрудник по реда на приемането им за обу­
чение и/или за явяване на изпит. 
(5) При записване за обучение ръководителят 
на учебния център предоставя информация на 
кандидатите за организацията на теоретичното 
и практическото обучение, броя на задължи­
телните учебни часове, темите, по които ще се 
проведе обучението, и изискванията за допус­
кане до теоретичен и/или практически изпит.“
§ 16. В чл. 19 се правят следните изменения 
и допълнения:
1. В ал. 1:
а) в края на изречение първо се поставя 
запетая и се добавя „за което учебният център 
създава и води учебен дневник в информацион­
ната система по чл. 27, ал. 7“; 
б) създава се ново изречение второ: „При 
формиране на групата за теоретично обучение 
не трябва да се надвишава капацитетът на 
учебния кабинет, определен в протокола по 
чл. 10, ал. 4, както и не се допуска обучение 
на повече от 20 лица едновременно.“;
в) досегашното изречение второ става 
изречение трето и след думата „изготвя“ се 
добавя „чрез информационната система по 
чл. 27, ал. 7“.
2. Алинея 2 се изменя така:
„(2) При провеждане на индивидуално 
обучение се изготвя индивидуален график за 
съответния кандидат и индивидуален учебен 
дневник. Преди провеждане на индивидуално 
обучение ръководителят на учебната дейност 
вписва в информационната система по чл. 27, 
ал. 7 за следващите седем дни датите и часо­
вете, на които ще се провеждат индивидуал­
ни обучения с кандидата. Ръководителят на 
учебната дейност отразява в информационната 
система по чл. 27, ал. 7 настъпилите промени 
в индивидуалния график най-късно до края на 
работния ден, предхождащ деня на провеждане 
на обучението.“
3. Създават се ал. 3 – 5:
„(3) Учебният дневник по ал. 1 съдържа 
следните реквизити:
1. титулна страница с информация за учебен 
център, адрес, разрешение № и дата на издаване, 
група №, адрес на учебния кабинет и №, дата 
на започване и приключване на обучението, 
име и фамилия на преподавателя;